Na temelju članka 48. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 75. i 127. Zakona o sportu („Narodne novine“ br. 141/22), članaka 54. i 101. Statuta Općine Križ („Glasnik Zagrebačke županije“ br. 11/21 i 57/23), a sukladno odredbama Zakona o udrugama (“Narodne novine” br. 74/14, 70/17, 98/19 i 151/22), Zakona o financijskom poslovanju i računovodstvu neprofitnih organizacija (“Narodne novine” br. 121/14, [114/22](https://www.zakon.hr/cms.htm?id=53875)), Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ br. 26/15 i 37/21), dana 07. kolovoza 2024. godine, Općinski načelnik Općine Križ raspisuje

**JAVNI NATJEČAJ**

**za dodjelu financijske potpore sportskim udrugama od interesa za   
Općinu Križ u 2024. godini**

(1) Općina Križpoziva sportske udruge, koje se bave sportskim djelatnostima sukladno Zakonu o sportu, a čiji su programi usmjereni na zadovoljavanje javnih potreba u sportu od interesa za Općinu Križ, da prijave svoje programe, projekte, sukladno Programu javnih potreba u sportu na području Općine Križ u 2024. godini, u daljnjem tekstu: Programu. Općina Križ će realizaciju Programa provoditi kroz programsko područje Poticanje i promicanje sporta, te financirati sportske udruge koje se bave sportskim djelatnostima i to s sljedećim ciljevima:

* poticanja i promicanja sporta, a posebno u dijelu programa koji se temelje na tradiciji bavljenja određenim sportom na području Općine, poticanja i promicanja sportskih aktivnosti (osobito djece i mladih), sportskih-rekreacijskih aktivnosti građana te provođenja sportskih takmičenja,
* jačanja kapaciteta sportskih udruga koje doprinose razvitku i općem napretku Općine Križ te promiču njezin položaj i ugled kao i napredak zajednice u cjelini, a imaju poseban tradicijski značaj za Općinu Križ kao sportovi od posebnog interesa (nogomet i rukomet).

(2) Unutar navedenog programskog područja, osnovna djelatnost sportskih udruga, odnosno programi sportskih udruga, a za koje Općina Križ osigurava sredstva Proračunom Općine Križ za 2024. godinu i raspodjeljuje ih temeljem Javnog natječaja za dodjelu financijske potpore sportskim udrugama od interesa za Općinu Križ u 2024. godini, u daljnjem tekstu: Javni natječaj, odnose se na sljedeće aktivnosti, odnosno programske ciljeve i programe:

1. djelovanje sportskih udruga,  
2. poticanje uključivanja u sport što većeg broja građana, osobito djece i mladeži i osoba s invaliditetom,   
3. ulaganje u razvoj mladih sportaša radi očuvanja i unapređenja dostignute razine kvalitete sporta te stvaranja uvjeta daljeg napretka,  
4. podupiranje sportskih manifestacija od posebnog interesa za Općinu Križ i Zagrebačku županiju,  
5. sportska priprema, domaća i međunarodna natjecanja, te opća i posebna zdravstvena zaštita sportaša,  
6. školovanje stručnih kadrova,  
7. organizacija sportskih priredbi,  
8. organiziranje izbora najboljih sportaša, udruga i djelatnika,  
9. uključivanje udruga u program obilježavanja Dana Općine Križ,  
10. korištenje sportskih objekata,  
11. upravljanje, skrb i održavanje te briga o funkcioniranju sportskih objekata na području Općine Križ.

(3) **Ukupno planirana vrijednost Javnog natječaja za dodjelu financijske potpore sportskim udrugama od interesa za Općinu Križ u 2024. godini je** =**25.000,00 EUR-a (slovima: dvadesetpettisućaeura). Najmanji iznos financijskih sredstava koji se može prijaviti i ugovoriti po pojedinom programu, projektu je 5.000,00 EUR-a, a najveći iznos po pojedinom programu, projektu je 20.000,00 EUR-a.**

Pojedini programi, projekti se mogu financirati u 100% iznosu ukupnih prihvatljivih troškova programa, projekta, pri čemu potencijalni prijavitelji i partneri nisu dužni osigurati sufinanciranje iz vlastitih sredstava.

**Okvirni broj planiranih ugovora za sklapanje je 3.**

(4) Rok za podnošenje prijedloga programa, projekata je zaključno s danom **06. rujna 2024. godine.**

(5) Sportska udruga može prijaviti i ugovoriti najviše jedan program, projekat u okviru ovog natječaja na razdoblje provedbe do kraja veljače 2025. godine.

Prijavu programa, projekata na natječaj može podnijeti sportska udruga koja je upisana u Registar udruga, u Registar sportskih djelatnosti i moraju posjedovati RNO broj, odnosno koja je upisana u Registar neprofitnih organizacija (najmanje godinu dana od dana raspisivanja natječaja) i vodi transparentno financijsko poslovanje u skladu s propisima o računovodstvu neprofitnih organizacija i koja je ispunila sve ugovorne obveze prema Općini Križte svim drugim davateljima financijskih sredstava iz javnih izvora.

Sportska udruga je obvezna priložiti dokaze da se protiv odgovorne osobe u udruzi i voditelja projekta ne vodi kazneni postupak te da udruga ima podmirene sve doprinose i plaćen porez.

(6) Postupak zaprimanja, otvaranja i pregleda dostavljenih prijava, procjena prijava, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom kao i indikativni kalendar provedbe ovog natječaja detaljno su opisani u **Uputama za prijavitelje** na Javni natječaj za dodjelu financijske potpore sportskim udrugama od interesa za Općinu Križ u 2024. godini. Razmatrat će se samo programi/projekti koji su pravodobno prijavljeni, te koji u cijelosti zadovoljavaju propisane uvjete natječaja.

(7) Prijedlozi programa, projekata dostavljaju se isključivo na propisanim obrascima, koji su zajedno s Uputama za prijavitelje, dostupni na internetskoj stranici Općine Križ [www.opcina-kriz.hr](http://www.opcina-kriz.hr) , podstranicom NATJEČAJI.

Dostava prijave na Javni natječaj s popratnom dokumentacijom može se izvršiti u zadanom roku i to:

* preporučeno poštom na adresu: Općina Križ, Trg Svetog Križa 5, 10314 Križ
* putem dostavljača ili osobno
* elektroničkom poštom na adresu [info@opcina-kriz.hr](mailto:info@opcina-kriz.hr)

Kada se prijava na Javni natječaj podnosi elektroničkim putem, obavezno se davatelju financijskih sredstava, Općini Križ, dostavlja i jedan tiskani, potpisani i ovjereni primjerak prijave najkasnije u roku od 3 (tri) dana od zadanog roka za podnošenje prijedloga programa, projekata.

Prijava na Javni natječaj s popratnom dokumentacijom dostavlja se u zadanom roku, u zatvorenoj kuverti, pisarnici Općine Križ s napomenom: **„Za Javni natječaj za dodjelu financijske potpore sportskim udrugama od interesa za Općinu Križ u 2024. godini – NE OTVARATI“**

(8) Sva pitanja vezana uz ovaj natječaj mogu se postaviti elektroničkim putem, slanjem upita na adresu: [info@opcina-kriz.hr](mailto:info@opcina-kriz.hr) i to najkasnije 20 dana nakon objave Javnog natječaja.

KLASA: 620-01/23-01/11

URBROJ: 238-16-03-24-52

Križ, 07. kolovoza 2024.

OPĆINSKI NAČELNIK OPĆINE KRIŽ:

Marko Magdić, mag. oec.